Łoša (Minski oblast)

Łoša  on jõgi Valgevenes Minski oblastis, Nemunase vasakpoolne lisajõgi. Valgevene keeles on jõe nimi Лоша, vene keeles Лоша (Loša).

Jõe pikkus on 42 km, valgla on 830 km². Jõe langus on 0,7 meetrit kilomeetri kohta, keskmine vooluhulk suudmes on 4,4 m³/s. Jõe laius on ülemjooksul 5–10, alamjooksul 20 meetrit.

Nimi Łoša tuleneb balti keeltest. V.N. Toporov ja O.N. Trubatšev tuletavad jõe nime leedukeelsest sõnastt lõhe (Lašiša).В.Н. Топоров, О.Н. Трубачев. Лингвистический анализ гидронимов Верхнего Поднепровья. — Москва: Изд-во АН СССР, 1962. — С. 194. Leedu keeleteadlane A. Vanagas seda varianti ei välista, ent ta lisab veel võimalike nimetuletusvariantidena leedukeelsed sõnad laša (pisar) ja lašėti (kaevama).A. Vanagas. Lietuvių hidronimų etimologinis žodynas. — Vilnius: Mokslas, 1981. — Lk. 182.

Łoša algab Uzda rajoonist 174 meetri kõrguselt merepinnast, voolab algul lõunasse, läbides Łoša küla ja sealset paisjärve, pöördub seejärel läände, läbides vahepeal Kapyli rajooni, ja suubub Nemunasesse. Jõe suue asub merepinnast 157,2 meetri kõrgusel. Varem oli jõe lähe kaugemal, väidetavalt olevat Nemunas (ülemjooksul nimega Niomaniec) varem alanud Łošaga samast allikast. Suurim lisajõgi on Vynia.

Jõe org enamasti ei eristu, alamjooksul on see 500-600 meetrit lai. Jõe säng on täies ulatuses maaparandustööde käigus õgvendatud.Блакітная кніга Беларусі: энцыкл. / Рэдкал.: Н. А. Дзісько, М. М. Курловіч, Я. В. Малашэвіч і інш.; Маст. В. Г. Загародні. — Мн.: БелЭн, 1994.

Viited

Kategooria:Nemunase jõgikond
Kategooria:Valgevene jõed